今季最後探戈？ 艾道拿希望幫Tony哥食尾胡
2024年05月28日 13:50
東網電視
更多新聞短片
「柏林探戈」對上一次贏馬，已經係22年10月嘅事。
告東尼今季泥地成績麻麻，至今淨係得2W，而東廐聽日田泥夜賽將派5隻馬出戰，包括近仗喺泥地發揮唔錯嘅「柏林探戈」。
「柏林探戈」聽晚會跑尾場三班1650米，並由艾道拿策騎，騎者認為此駒狀態不錯：「『柏林探戈』上仗跑得很好，此駒在跑馬地和泥地均有良好演出，上仗轉彎前有少少受阻，希望今次步速可以更加快，並交出同樣嘅追勢，就有機會打開今季勝利之門。」
對於「柏林探戈」抽到6檔，艾道拿表示此駒前速平平，應該會居中競跑，唔會拖得太後。而今季泥地賽程已經所剩無幾，加上「柏林探戈」已經7歲，騎者希望把握好狀態，替馬匹爭勝。